লালমনিরহাটে আ’লীগের দুপক্ষের সংঘর্ষে আহত ১৫
লালমনিরহাটে আদিতমারী উপজেলায় আওয়ামী লীগের দুপক্ষের সংঘর্ষে পুলিশসহ ১৫ জন আহত হয়েছেন। এ সময় ১০টি মোটরসাইকেল ভাংচুর করা হয়।







রোববার দুপুরে উপজেলা আওয়ামী লীগের দলীয় কার্যালয়ের সামনে এ ঘটনা ঘটে।




আদিতমারী থানার ওসি মাসুদ রানা জানান, উপজেলা আওয়ামী লীগের সাধারণ সম্পাদক ও সাপ্তিবাড়ি ইউনিয়ন চেয়ারম্যান রফিকুল আলম মনোনয়ন পেয়েছেন। আজ তার ঢাকা থেকে আদিতমারীতে ফেরার কথা রয়েছে।
এ উপলক্ষে রফিকুল আলমের কর্মী ও সমর্থকরা তাকে অভ্যর্থনা জানানোর প্রস্তুত নিচ্ছিল। দুপুরে মনোনয়নবঞ্চিত মৃত আওয়ামী লীগ নেতা সুরুজ জামানের ছেলে ইমরুল কায়েস ফারুকের সমর্থকরা তাদের কাজে বাধা দিলে উভয়পক্ষের সংঘর্ষ বাধে।  এতে পুলিশসহ উভয়পক্ষের ১৫ জন আহত হন। আহতদের স্থানীয় হাসপাতালে ভর্তি করা হয়েছে।
এলাকায় এখনও থমথমে অবস্থা বিরাজ করছে।  ঘটনাস্থলে অতিরিক্ত পুলিশ মোতায়েন করা হয়েছে বলে জানান ওসি।

লালমনিরহাটে আদিতমারী উপজেলায় আওয়ামী লীগের দুপক্ষের সংঘর্ষে পুলিশসহ ১৫ জন আহত হয়েছেন। এ সময় ১০টি মোটরসাইকেল ভাংচুর করা হয়।